'१९७४ एडी' अस्ट्रेलियामा गुन्जँदै
लोकप्रिय सांगीतिक ब्यान्ड '१९७४ एडी' ले अस्ट्रेलियाका विभिन्न शहरमा प्रस्तुति दिने भएको छ । अस्ट्रेलियाका ८ शहरहरूमा ब्यान्डले आफ्ना चर्चित गीतहरूको प्रस्तुति दिने भएको हो । 
काठमाडौँ — लोकप्रिय सांगीतिक ब्यान्ड '१९७४ एडी' ले अस्ट्रेलियाका विभिन्न शहरमा प्रस्तुति दिने भएको छ । अस्ट्रेलियाका ८ शहरहरूमा ब्यान्डले आफ्ना चर्चित गीतहरूको प्रस्तुति दिने भएको हो । 'गुराँसै फुल्यो', 'सम्बोधन', 'परेलीमा लुकाइ राखन', 'छुँदैन तिम्रो मायाले','जति माया लाए पनि', 'यो मन त मेरो नेपाली', 'पहिलो जूनीमा' ,'चौबन्दी चोली' लगायत २ दर्जन गीतमा यो समूह अस्ट्रेलियामा गुन्जँदैछ ।'यो मन त नेपाली हो अस्ट्रेलिया टुर २०२२’ शीर्षक राखिएको कार्यक्रम अगस्ट २१ देखि सेप्टेम्बर ९ सम्म आयोजना हुने आयोजक संस्था रोटेपिङ्ग इन्टरटेनमेन्टले जनाएको छ । 